|  |  |
| --- | --- |
| Dansk organisation | Masaibarn |
| Titel på indsatsen | Leg &LærLengasti |
| Partner navn(e) | Pastoral Women’sCouncil |
| Ansøgt beløb | 100.000 |
| Land(e) | Tanzania |
| Indsatsperiode i mdr. | 1.4 2022 – 1.4 2023 |

* **Formål og relevans:**
* ***Hvadvil vi opnå?***

Projektets overordnede formål på lang sigt er at tilbyde børnene i landsbyen en skolegang, som gør dem i stand til at gennemføre en uddannelse og på den måde komme ud af fattigdom. Vi vil støtte landsbyen i at videreudvikle deres børnehaveklasse/ community preschool, for at forbedre de yngste Masai-børns nationalsprog Kiswahili og sikre, at flere af landsbyens børn modtager tilbuddet. For at gøre børnene modne til at modtage læring i børnehaveklassen, vil vi fortsætte de igangværende aktiviteter, hvor vi understøtter kvindernes viden om og mulighed for at stimulere deres børn via leg og skaffe billige sundere råvarer.

• Vi vil udvikle og støtte den eksisterende førskole i at undervise 60 4-6-årige børn i Kiswahili, så de sprogligt er klar til at starte i folkeskolen.

• Vi vil hjælpe med at forbedre levevilkårene i Lengasti for kvinder og børn ved at tilbyde fysiske rum til forskellige aktiviteter

• Vi vil gerne opnå, at landsbyens kvinder på sigt opnår viden om, hvordan de selv kan støtte deres børns udvikling.

***Hvorfor indsatsen er vigtig:***

Indsatsen er vigtig fordi børnenes modersmål er Kimasai, men undervisningen i skolen foregår på Kiswahili og den børnehaveklasse, som civilsamfundet har forsøgt at etablere har behov for støtte til faglig udvikling og til at brede initiativet ud til flere børn. Der er stor mangel på undervisningsmaterialer og der er ikke økonomiske midler til at give et vederlag til førskolelæreren. For at øge børnenes potentiale for læring er det vigtigt, at de bliver stimuleret gennem leg og der er et stort behov for legetøj samt et rum med et fast gulv. For at optimere børnenes mulighed for at lære, er der behov for en ernæringsmæssig indsats.

Der er et stort behov for at skaffe penge til landsbyen og der er mulighed for at arbejde videre med de initiativer, som en gruppe kvinder allerede støttes med i form af et syværksted. Det har givet en spirende optimisme blandt kvinderne, at de selv kan gøre noget for at forbedre deres økonomiske situation. Vi nes, det er vigtigt at styrke dette initiativ og forsøge at udvikle andre små virksomheder. I forbindelse med kvindevirksomhederne opdagede de et behov for at tage sig af de små børn, så de fik ro til at lave noget. Nogle af kvinderne er interesserede i at lege med børnene, men de mangler legetøj og de mangler sproglige færdigheder i forhold til at tale Kiswahili.

Mange Masai-børn er ikke vant til at lege med legetøj. De får ikke erfaring med at fordybe sig i interessen for legetøjet. Det fokus er af stor betydning for deres evne og interesse for at lære noget i skolen. MB ønsker at fortsat at støtte etableringen af ​​et legerum i LCC og øge bevidstheden om små børns sundheds- og udviklingspotentiale. På sigt håber vi, at kvinderne i Lengasti selv vil være i stand til at bidrage til at øge børns chancer for at gennemføre en uddannelse.

Indsatsen i dette projekt er bygget på basis af Masaibarns forundersøgelse i januar / februar 2020

**Indsatsens kontekst:**

***Social kontekst:***

Lengasti er en Masai-landsby beliggende 3 grader 34´27,9 ”S 37 grader 09´07,7” E. Masaistammen har fået tildelt dette område af regeringen.

***Uddannelse:***ILengasti er der en lokal skole fra 1. - 7. klasse med statsansatte lærere. Derudover er der en community preschool, der forbereder 4-6-årige børn i Kiswahili, før de skal starte i folkeskolen. På landsbyrådets foranledning leder en frivillig ung kvinde på 25 med 3 børn med gode skolekundskaber børnehaveklassen, men hun har behov faglig udvikling, sparring og uddannelse. Der er desuden kun plads til få børn fra landsbyens.

Uddannelsesniveauet i Lengasti er meget lavt / ikkeeksisterende. De fleste af indbyggerne i landsbyen har kun få års skolegang, og mange kan ikke engang skrive deres eget navn.

***Økonomisk kontekst:***

Der er 3 små forretninger i Lengasti, hvor man kan købe de vigtigste fornødenheder, men f.eks. grøntsager og frugt sælges ikke. I regntiden dyrkes lidt grønt ca. 3 km væk fra Lengasti. Ellers skal man gå til den nærmeste by 35 km væk. Der er meget få kontanter i landsbyen, som i stor udstrækning fungerer via naturaløkonomi og antallet af køer bestemmer den sociale status i landsbyen. Tidligere arbejdede mange mænd fra Lengasti i miner med mineralet tanzanit, men de er nu lukket af regeringen. Nogle af mændene i Lengasti har haft råd til at købe en knallert og blandt andet, tjener de nogle penge ved at køre til BomaNgombe og købe de varer, der sælges i de 3 små forretninger eller de transporterer indbyggerne til lægen osv. Der er to biler i Lengasti. Ejerne tjener til diesel, hvis nogle besøgende har råd til at betale. Myndighederne på skolen og sundhedscentret, der bor i Lengasti, køber også varer og tjenester i landsbyen. Der er lejlighedsvis besøg af safarifirmaer, som bl.a. køber lokale Masai-smykker fra kvinderne. Desuden er nogle unge kvinder med hjælp fra MB gået i gang med et syværksted, hvor de producerer bl.a. tasker, der sælgesi Danmark

***Stabil / skrøbelig kontekst:***

Naturaløkonomien kan sandsynligvis opretholde livet, men danner ikke grundlag for udvikling. Det er et meget skrøbeligt samfund. Deres uddannelsesniveau og økonomiske formåen gørdet svært for dem at følge med udviklingen i det moderne Tanzania, og de bliver yderligere marginaliseret. Vi opfatter børn og kvinder som særligt sårbare på grund af den patriarkalske tradition, men også som dem med det største potentiale for at skabe forandringer i Masai-samfundet og vi har forhåbninger om, at mændene vil acceptere, at kvinderne bruger tid på projekterne fordi de vil opleve, at det giver penge til familien og de har også en interesse i, at børnene klarer sig bedre.

**Betydningen af ​​indsatsen i forhold at støtte samarbejde, folkeligt engagement, civil organisation og på sigt social retfærdighed:**

Gennem vores samarbejde med den lokale NGO, Pastoral Women's Council (PWC), vil vi understøtte civilsamfundet i Lengastitil at forbedre skolen og etablere økonomisk udvikling i området. Ved hjælp af PWC’s fortalervirksomhed sker der på sigt en kapacitetsopbygning i civilsamfundet. Gennem samarbejdet mellem PWC og Landsbyrådet i Lengasti understøttes de lokale initiativer og forståelse for vigtigheden afuddannelse. Det er afgørende, at udviklingen foregår praksisnært og der skal være synlige resultater. Indsatsen skal understøtte, at forberedelsen i børnehaveklassen forbedres.

Vi ønsker desuden atintroducere leg og læring, som styrker både sprog og lærelyst. Lysten til at lære vil forhåbentligt resultere i, at de som voksne vil være i stand til at tage aktivt del i udviklingen af landsbyen og kunne forholde sig mere åbent overfor den øvrige samfundsudvikling i Tanzania.På sigt ønsker vi, at landsbyens økonomi stimuleres bl.a. ved, at kvindernes initiativer udvikles gennem de muligheder, vi har erfaret, at der også er i Lengasti bl.a. grøntsagsdyrkning, stimulering af små børn, hønsehold m.v. Gennem samarbejdet mellem landsbyrådet og PWC håber vi på sigt, at kvindernes igangværende projekter udvikles og bidrager til forbedring af levevilkårene. Gennem de små konkrete initiativer vil vi opmuntre unge mødre til at støtte deres børns sundhed, udvikling og tilegnelse af Kiswahili-sproget, så de er klar til skolestart. Indsatsen skal også støtte en stigning i kvinders generelle bevidsthed om rettigheder, uddannelse og sundhed.

Vi håber samarbejdet med PWC vil styrke civilsamfundet ved, at kvinderne organiserer sig læring og leg med børnene og ældrerådet ved at involvere sig. Det vil på sigt resultere i, at befolkningen i Lengasti som helhed vil kunne blive uafhængige af støtte udefra og vi styrker ved hjælp af projektet den civile organisering i landsbyen.

**Hvilke klima- og miljøforhold partnerskabet og / eller indsatsen skal vedrøre, for eksempel omstændigheder / levevilkår for målgrupperne, antallet af flyvninger eller aktiviteterne selv og hvordan disse påvirker miljøet eller klimaet i området og hvordan har partneren relateret til det:**

Lengasti ligger meget isoleret, det er muligt at komme dertil på motorcykel og i bil. Landskabet omkring landsbyen er præget af tørke en stor del af året. Der er to regntider, hvor der vokser noget grønt op, som køerne spiser. Der er gjort forsøg på at lave regnvandsopsamling og vandingskanaler. I forbindelse med at kunne dyrke og evt. senere sælge grøntsager, vil det være oplagt at udnytte disse initiativer med kunstvanding v.h.a. regnvand. Store dele af området er overgræsset, træerne er fældet for at få brænde og den eneste beplantning er tornebuske, der får lov til at blive og vokse til træer. Vi vil gennem samarbejdet med PWC kunne inspirere landsbybefolkningen til at beskytte jordområder mod køer og geder og dyrke grøntsager og plante frugttræer til selvforsyning. Ved at samarbejde med en kvalificeret lokal NGO vil det være muligt at begrænse flyveaktiviteterne og holde online møder i stedet.

1. **Partnerskabet/samarbejdspartnere (vores udgangspunkt)**
2. **Partnerskabet / samarbejdspartnere:**

Foreningen Masaibarns samarbejde har hidtil været med Ældrerådet i Lengasti om de 11 sponsorbørn i LengastiChildrenCenter (LCC). LCC tilhører organisatorisk Ældrerådet. Siden projektet startede i september 2012 har Ældrerådet overtaget mere og mere af ansvaret. Kommunikation mellem Ældrerådet og MB foregår via Nick Obuya, som tolk og vejleder for sponsorbørnene. Udgifter til sponsorbørn, der har været tilknyttet LCC, betales af danske sponsorer. Børnene er forældreløse, eller mødrene var ude af stand til at tage sig af dem, da de var små. Børnene startede i 2016 på kostskolen i Arusha, men er på LCC i ferierne. Foreningen har desuden hjulpet en gruppe unge kvinder med uddannelse ved at finde danske sponsorer.

***Hvad har vi tidligere samarbejdet om:***

Masaibarn har støttetetsyprojekt for unge kvinder, der ikke har nok skolegang til at komme videre i uddannelsessystemet, eller som er blevet gift meget tidligt. I 2020 anmodede Ældrerådetom hjælp til at få flere børn under uddannelse og Masaibarn har besluttet, at vi fremover mere generelt vil støtte udviklingen af ​​landsbyen for at hjælpe flere ogvi vil forsøge i højere grad at engagere lokale kræfter i udviklingen. På den baggrund satte vi forundersøgelsenigang.

***Forundersøgelsen:***

To medlemmer af Masaibarn boede og arbejdede i Lengasti i en måned. Vi etablerede en lille demonstrationshave for at se, om der kan dyrkes grøntsager i landsbyen. Erfaringerne har vist, at grøntsager kan dyrkes i det mindste i regntiden. Udover dette inviterede vi nogle kvinder med små børn til at starte et legerum for børnene og få et indblik i, hvordan forholdene er, og i hvilket omfang mødrene kan hjælpe børnene med sproget.

Interessen var stor, at dømme efter, at der hver dag kom kvinder og børn for at lege og tale sammen. I slutningen af ​​vores ophold forsøgte nogle af kvinderne selv at stå for driften af ​​legerumsprogrammet.

Resultaterne af forundersøgelsen peger på,hvilke muligheder der på sigt er til initiativer Landsbyrådet i samarbejde med PWC kan tage for at forbedre levevilkårene i landsbyen og gennem kvinderne øge den organisatoriske kapacitet.

Initiativerne kunne være:

• Støtte op om kvaliteten på community preschool.

• Støtte kvinderne i leg og læring i.f.t. små børn i LCC.

• Støtte kvinderne i deres bestræbelser på at tjene penge (syning, havebrug, hønsehold, legestuem.v.)

**Partnereiprojektet:**

• Pastoral Women`sCouncil

•Landsbyrådet herunder Ældrerådet bestående af traditionelle ledere og Nick Obuya

• Masaibarn

**PWC** er en meget erfaren NGO, der har arbejdet med landsbyudvikling i flere Masai-områder i det nordøstlige Tanzania igennem 20 år. Foreningen blev stiftet af en kvinde, der selv er Masai, og eradministrerende direktør for foreningen. De har omkring 3000 betalende medlemmer. De arbejder ud fra et holistisk, solidarisk syn på mennesker inden for uddannelse, landbrug, økonomisk uafhængighed og fortalervirksomhed. De fokuserer især på kvinders muligheder og rettigheder. Nogle af medlemmerne er uddannede skolelærere og kender det tanzaniske skolesystem. De har blandt andet små landbrugsprojekter i gang for kvinder, og de har erfaring med at opbygge forretningskompetencer og mikrolånsfinansiering. Gennem PWC’s lange erfaring og kendskab til Masaisproget og -kulturen, har de opbygget en stor organisatorisk kapacitet, som gør det muligt for dem at bruge målrettet fortalervirksomhed i samarbejdet med Landsbyrådet og andre officielle myndigheder.

De har desuden erfaring fra andre masaiområder i Tanzania,i forhold tilat skaffe midler fra lokale landsbyråd og organisering af indsamlinger fra lokale velgørere til understøttelse af aktuelle projekter.

**PWC's rolle:**

Vores forventninger til PWC er, at de skal indgå i et konstruktivt samarbejde med Landsbyrådet herunderÆldrerådet og Masaibarn.

PWC har ansvar for:

* Undervisning af børnene i legestue og børnehaveklasse samt sidemandsoplæring af ufaglærte pædagoger.
* Etablering af og støtte til organisering af mødre, der skal være ansvarlige for kostordningen og køkkenhave.
* Undervisning af kvinder i entreprenørskab og økonomistyring
* Kapacitetsopbygning af Landsbyråd og Ældreråd i forhold viden om muligheder og rettigheder.
* Gennem fortalervirksomhed og samarbejde med Landsbyråd og Ældreråd sikre, at der afsættes midler til projektet efter det er sluttet.
* Organisering af lokal fundraising til videreførelse af Preschoolen.

Der tilknyttes 2 frivillige pædagogiske assistenter, som forestår organisering af aktiviteter i legestuen og undervisning i børnehaveklassen. PWC planlægger og afholder 4 workshops med maximalt 25 kvinder. Masaibarn modtager afrapportering og evaluering. PWC planlægger og afholder 4 møder med Landsbyråd og Ældreråd. Referater og forslag til beslutninger sendes til Masaibarn, som kommenterer på forslag til indsatser.

**Landsbyrådet herunder Ældrerådet:**

Indgå i samarbejde med PWC omkring drift og udvikling af børnehaveklasse ved at deltage i møder arrangeret af PWC i Lengastisamtaktivt støtte og kontrollere, at aftalte initiativer realiseres. Inddrage Masaibarns bestyrelse i udfordringer og succeser.

**Masaibarns rolle:**

Masaibarn har det overordnede ansvar for gennemførelse af projektet. Der sker afrapportering fra PWC i forbindelse med møder og workshops og der afholdes et månedligt online møde med en repræsentant for Ældrerådet.

**Målgruppe og aktiviteter.** Den primære målgruppe vil være 60 børn 4-6 år samt 2 ufaglærte pædagogerDen sekundære målgruppe er de omkring 3000 personer i landsbyen. Forældre vil skulle forholde sig til at få børnene i børnehaveklassen og opleve, at børnenes Kiswahili forbedres. På sigt vil børnehaveklassen få et forbedret indhold. De 2 ufaglærte pædagoger opnår gennem sidemandsoplæring og undervisning ny viden om børns læring og legens betydning for børns udvikling. Børnene vil få en mere målrettet og bevidst påvirkning, som vil give dem lyst til at lære mere og fortsætte skolegangen.

**Sådan gennemføres indsatsen.**

**Strategi:**

Indsatsen stemmer overens med udviklingstrekanten, da den består af kapacitetsopbygning, fortalervirksomhed og levering af tjenester

Kapacitetsopbygning:

***Mål for det første år:***

*• I løbet af dette år forventer vi at etablere et godt og tillidsfuldt samarbejde mellem landsbyråd og ældrerådet i Lengastisamt PWC.*

*• Mødre til børn i preschool har fået erfaring med organisering af kostordning til børnene*

*• Børnehaveklasselærerne får vederlag, har udviklet kvalifikationer og har mulighed for faglig sparrinng*

*• Demonstrationshaven bruges til undervisning i havearbejde og frøopsamling.*

*• Legestuen er etableret og drives af kvinderne selv. Der tilbydes viden om børns udvikling og sundhed for mødrene på LCC. Viden skal være baseret på interaktion mellem teori og praksis.*

Førskolens bygninger er klar, og der er cirka 60 børn tilmeldt. Masaibarn forventer, at samarbejdet på sigt vil resultere i en styrkelse af Landsbyråd og Ældreråd, så dei fremtiden selvstændigt kan drive børnehaveklassen og projekter for kvinderne. Vi forventer, at kvinder gennem viden om børns udvikling vil kunne støtte deres børn i at opnå bedre skolegang.

Ved at bruge LCCs lokaler har kvinderne et sted at mødes, blive undervist, udveksle erfaringer og lege med de små børn. Vi forventer, at kvinderne gradvist selv vil være i stand til at organisere samarbejdet.

Gennem fortalervirksomhed vil PWC organisere møder og dialoger mellem Landsbyrådet, Ældreråd og relevante personer for at diskutere de grundlæggende spørgsmål, der påvirker uddannelse i Lengasti. Det er vigtigt, at de bliver bevidste om deres rettigheder og muligheder og Landsbyrådet skal tage lederskab og dialog med relevante myndigheder da vi vurderer, at der er potentiale for indflydelse på beslutningstagere.

PWC samt et medlem fra Masaibarn havde et møde i Lengasti om projektet, hvor repræsentanter fra landsbyen gav udtryk stor tillid til samarbejdet.

Ved at involvere lokalsamfundets medlemmer vil bæredygtighedsaspektet blive styrket, fordi de vil opnå større bevidsthed, viden om børns udviklingsbehov og forberedelse til skolestart. Vi forventer, at der på baggrund af denne indsats vil være behov for at arbejde yderligere med fortalervirksomhed, hvor landsbyrådetskapacitet udbygges. Ligesom der vil være behov for yderligere kapacitetsopbygning af kvindernes forståelse for betydningen af muligheder og rettigheder.

**Overblik Projektforløb:**

|  |  |  |  |
| --- | --- | --- | --- |
| **Indsats** | **Hvad gør vi?** | **Hvornår?** | **Hvad forventer vi at få ud af det?** |
| Preschool i Lengasti  Tiltag 1 | Etablerer samarbejde mellem Masaibarn, PWC og civilsamfundet i Lengasti, Ældrerådet, ledelsen af Primary school mfl.  PWC driver løbende fortalervirksomhed for at afsætte midler til preschool ogtydeliggøre landsbyens rettigheder i forhold til tildeling af offentlige midler PWC organiserer fundraising til fordel for preschool  En gruppe af mødre er tovholdere i organiseringen af kostordningen, som sikrer kostentil børn og volontører.  PWC står for det fremtidige samarbejde. | Opstart i april/maj 2022for 40 mødre og 40 børn mellem 0-4 år. Opfølgning sept, 2022 januar, maj2023 af PWCog MB | Vi forventer, at samarbejdet bliver starten på en proces, der vil afdække udfordringerne omkring preschool og vil føre til, at preschoolen i Lengasti fungerer og udvikles.  Vi forventer, at kostordningen er organiseret og fungerer med brug af grøntsager fra demonstrationshaven på LCC.  Gennem dialog og samarbejde forventer vi, at civilsamfundet gennemgår en proces, der giver forståelse og handlemuligheder til selv at finansiere preschoolen i fremtiden og udvikle en bæredygtig løsning. |
| Preschool Lengasti  Tiltag 2 | For at få et synligt resultat for civilsamfundet indsætter PWCvolontører med en 1-årig uddannelse. De bor gratis i på LCC og spiser sammen med børnene. To lokale kvinder fra Lengasti indgår i sidemandsoplæring.  Blandt mødrene vælges en gruppe til organisering af kostordningen og køkkenhave  Der købes undervisningsmaterialer til 60 børn. | Opstart april/maj 2022 for de samme 40 mødre som deltager i legestue.  Opfølgning september 2022 og januar, maj 2023 af PWCog MB | Vi forventer, at preschoolen fungerer igen og at 60 børn bliver undervist i kiswahili .  Vi forventer at kostordningen fungerer  Vi forventer, at fordelene ved organiseringen er blevet tydelig for de involverede parter.  Vi forventer, at Landsbyrådet og civilbefolkningen bidrager til driften af preschool og kostordningen |
| Etablering af legestue på LCC  Tiltag 3 | Workshop for mødre med små børn. Mødre modtager undervisning i små børns stimulering og udvikling gennem leg med børnene.  To kvinder udvælges til at lege med børnene mens mødrene undervises/arbejder.  Der er et lokale med legetøj på LCC samt undervisningsmuligheder for mødrene. | Opstart i april/maj 2022 for 40 kvinder og 40 børn mellem 0-4 år  Opfølgning september 2022 og januar, maj 2023 af PWC og MB | Mødrene opdager deres børns glæde og udvikling ved at lege.  Mødrene oplever frihed til at modtage undervisning og de får mulighed fremtidig indtjening.  De oplever potentialet i at samarbejde og organisere sig. |
| Organisering af kvinde  grupper  Tiltag 4 | Workshop om organisering og brug af microlån.  Inspiration fra PWC til indtjeningsmuligheder fx i forhold til havebrug, perlevævning, syning og hønsehold. | Opstart april/maj 2022 40 kvinder + børn.Opfølgning sept. 2022 og januar, maj 2023 af PWC og MB | Kvinderne oplever, hvordan undervisning, samarbejde og organisering kan medvirke til at forbedre deres muligheder og livsvilkår. På sigt styrkes de i aktivt at kunne deltage i landsbyens udvikling. |
| Evaluering og evt fremtidige aktiviteter i 2023 | PWC aflægger rapport efter hvert besøg på baggrund af observationer og dialog med de involverede parter. | 2gange i 2022 og 2 gange i januar og maj 2023af PWC og MB | Vi forventer, at preschool fungerer stabilt samt, at kostordningen er organiseret og i gang.  Vi forventer, at Landsbyrådet har afsat midler til preschool, så Masaibarns engagement kan nedtrappes.  Legestuen anvendes regelmæssigt af kvinder og børn.  Kvindegrupper er organiseret og i gang med opbygningen af indtjeningsmuligheder som grøntsagsdyrkning, perlevævning, syning, hønsehold mm |